The Entail; or, The Lairds of Grippy
But, dear me, gudeman, ye were unco scrimpit in your talk to her--I think ye might hae been a thought mair complaisant and jocose, considering it was a marriage occasion; and I wonder what came o'er mysel that I forgot to bid them come to the Grippy and tak their dinner the morn, for ye ken we hae a side o' mutton in the house; for, since ye hae made a conciliation free gratus wi' them, we need na be standing on stapping-stanes; no that I think the less of the het heart that Charlie has gi'en to us baith; but it was his forton, and we maun put up wi't.